

*Jesenji semestar, 2022/23*

*PREDMET: SE311 Projektovanje i arhitektura softvera*

Projektni zadatak

Apstrakt

Ime i prezime: **Bojana Stajić**

Broj indeksa: **4596**

Datum izrade: **15.10.2022.**

# Odabir i opis sistema

Sistem za rad „Hard Rock Cafe“ franšize restorana

Opis sistema

Aplikacija za predlog za izradu projektnog zadatka jeste sistem koji je osmišljen kao podrška franšizi tematskih restorana Hard Rock Cafe širom sveta. Namenjena je korisnicima i zaposlenima kao i administratoru sistema. Svi korisnici sistemu pristupaju sa korisničkim imenom i šifrom, međutim njihove nadležnosti i funkcije se razlikuju u zavisnoti koji korisnik sistema je u pitanju.

Sistem nudi korisnicima uvid u ponude restorana, cenovnik, jelovnik, radno vreme, kontakt informacije, kao i dodatne pogodnosti i aktuelne popuste i ponude. Takođe, restorani Petkom organizuju svirke za koje je moguće na sistemu izvšiti rezervaciju unapred popunjavanjem forme: odabir stola i predviđeno vreme dolaska. Van svirki, takođe je moguće rezervisati sto i naručiti jelo ili piće da unapred budu gotovi. Sistem funkcioniše na principu korisnikovog odabira grada i država iz ponuđene liste, a zatim i konkretnog lokala kako bi rezervisao gore pomenute stavke. Moguće je pretraživanje po principu filtera: pretraga po ceni, gradu, državi i veganskom meniju ili ne.

Zaposleni, s druge strane, imaju mogućnost uvida u aktuelne korisnike sistema, kao i njihove porudžbine, isto tako, zaposleni može da briše i dodaje rezervacije u bazu podataka, kao i da ih menja shodno satnici.

Funkcionalnosti administratora su iste kao kod zaposlenog samo sa dodatnom funkcionalnosti a to je brisanje, izmena i dodavanje korisničkih podataka. Administratori takođe imaju uvid u meni i mogu da ga uređuju, odnosno menjaju, dodaju ili brišu stavke iz njega.

Kao zaključak, ceo sistem treba da prilagodi i olakša turistima posetu ovog čuvenog restorana bilo gde u svetu, u isto vreme olakšavajući im i proces rezervacije, dolaska kao i izbegavanje čekanja u redovima štedeći dragoceno vreme na turistički atraktivnim lokacijama.